钦定古今图书集成/明伦汇编/氏族典/第260卷 > 王遇
## 钦定古今图书集成/明伦汇编/氏族典/第260卷 > 王遇

按《魏书王遇传》，“遇字庆时，本名他恶，冯翊李润镇羌
也。与雷党不蒙俱为羌中彊族。自云其先姓王，后改
氏钳耳。世宗时，复改为王焉。自晋世已来，恒为渠长。
父守贵，为郡功曹，卒。遇既贵，追赠安西将军、秦州刺
史、澄城公。遇坐事腐刑，为中散，迁内行令、中曹给事
中，加员外散骑常侍、右将军，赐爵富平子。迁散骑常”
侍、安西将军，进爵宕昌公。拜尚书，转吏部尚书，仍常
侍例降为侯。出为安西将军、华州刺史，加散骑常侍。
幽后之前废也，遇颇言其过。及后进幸高祖，称遇谤

后冯氏之为尼也，遇自以常更奉接，往来祗谒，不替
旧敬。衣食杂物，每有荐奉。后至其馆，遇夫妇迎送，谒
伏侍立，执臣妾之礼。遇性巧，彊于部分“北都方山灵
泉道俗居宇，及文明太后陵庙、洛京东郊马射坛殿，
修广文昭太后墓园”、太极殿及东西两堂，内外诸门，
制度皆遇监作。虽年在耆老，跨鞍驱驰，与少壮者均
其劳逸。又长于人事，每逢僚旧，具设肴果，觞膳精丰。
然竞于荣利，趋求势门。赵修之宠也，遇往还宗承受
敕为之监作第宅，增于本旨，笞击作人，莫不嗟怨。卒
于官。